# Bestyrelsesmøde d. 5/10 2022

Tilstede: Didde, Johan, Henrik, Inge-Lise, Kim, Jesper, Jette, Tina, Klaus, Mads, Jonas og Rikke (+Astrid?).

Afbud: Mette og Anders.

Mødet indledtes med en introduktionsrunde blandt de fremmødte, da der var kommet nye folk på flere poster efter generalforsamlingen.

1. **Godkendelse af referat fra sidste møde.**

Godkendt.

1. **Nyt fra FU:**
	* Klaus vil gerne inviteres til de næste udvalgsmøder, da det sidste gang var meget givende og bør gentages.
	* Irt. frivillighedsstrategi kræver fortsat noget arbejde på årshjulene – hvis man har brug for hjælp, står Johan til rådighed.
	* Vi har i FU erkendt, at fyraftensmøder er en rigtig god måde at få løst nogle opgaver i fællesskab og derfor skal en anbefaling lyde, at man kan skære ned på ”lektierne” og mødes i udvalgene lidt hyppigere og løse opgaverne i fællesskab – f.eks. årshjul.
	* Irt. økonomi i udvalg og idrætsforeningen laver hvert udvalg hvert år et budget, hvor nogle udvalg også har arrangementer som indkomster. Det skal ikke ses som, at udvalget tjener pengene til sig selv; de tjener dem til idrætsforeningen, men har et udvalg et indtægtsgivende arrangement, har de også lidt ekstra at gøre med. Det skal tilstræbes, at alle udvalg tjener penge, så økonomien i idrætsforeningen har råd til at have et klubhus, kan udvikle sig, kan afholde arrangementer mv.
	Fodbold nævnes som eksempel, som et udvalg, der altid har underskud, men ift. fodbold skal man huske på, at f.eks. bandeindtægter på stadion, som er en stor indkomst for idrætsforeningen, regnskabsmæssigt går ind i ”sponsor”-kassen og derfor ikke indgår som en indtægt for fodboldafdelingen.
	* Forretningsorden er ved at blive opdateret. Den beskriver, hvordan vi driver og gør ting i foreningen og vil være et opslagsværk for alle frivillige i idrætsforeningen.
	* Containere på ”trekanten” er blevet fjernet.
	* Adgang til klubhuset skal være i orden for alle frivillige – kontakt Brian Østergaard, hvis man skal oprettes i alarmanlægget.
	* Jens Aage Arendt skal kontaktes af de enkelte udvalg så hjemmesiden kan opdateres med udvalgsmedlemmer mv.
	* Aquacykler står stadig lidt i vejen – og de er forsøgt solgt/afsat af flere, men uden held. De forsøges fortsat afsat.
	* Projekt ”cykelstativ”: Havredal Landbrugsskole producerer cykelstativet og det burde lande meget snart.
	* Projekt ”aquacamp” skal ændres til en ”sportscamp”. Det er drøftet før, hvor den gled ud i sandet. Tanken er, at det er de forskellige udvalg som hver især byder ind med f.eks. én dags aktiviteter, således man hen over en uge kommer i berøring med forskellige aktiviteter. Fodbold, gymnastik, esport og svømning er interesseret. Det skal være på et kontingentmæssigt fair niveau, hvor alle kan være med – men ellers er opgaven fri.
	Mads tilføjede, at Viborg Kommune er interesserede i at udbrede idrætsforeningens tilbud og måske – på en eller anden vis – bidrage til en sportscamp. (Sandra tlf. 41933411).
	Sportscampudvalget består af Heine, Mads, Jonas, Henrik og Tina.
2. **Regnskabsopfølgning:**
	* Lys, vand og varme er stadig en stor udgift.
	* Vi har pr. d.d. kr. -32.512,50, men inden længe vil nogle af de større tilskud skabe lidt luft i økonomien igen.
3. **Nyt fra udvalgene:**

**Fodbold:**

* + Multibanen skrider fremad og er begyndt at ligne noget til stor tilfredsstillelse. Det sidste græs og bander kommer på plads de næste par uger. Den forventes at stå klar til uge 19 og det forventes, der vil blive afholdt en form for indvielse. Det skal understreges, at det er en **multibane**, hvorfor andre sportsgrene end fodbold selvfølgelig også skal dyrkes.
	+ DBU kører trænerkursus d. 30/4 lokalt ved idrætsforeningen i klubhuset.
	+ Fodbolddag for 0. og 1. klasse d. 21/4.
	+ Der er pt. gang i alle årgange op til senior.
	+ Der er assistenttræner/hjælper-arrangement d. 24/5, hvor de unge hjælpere kommer ud og bowle og spise burger. S.U. 8/5. Det er vigtigt, vi anerkender de unge ”trænere” også.
	+ Fodbold har i øvrigt stor succes ift. unge hjælpetrænere (7.- og 8. årgang især).
	+ VFF kan muligvis også blive en samarbejdsklub.

**Håndbold:**

* + Astrid var ikke til stede, men er kontaktperson ift. håndbold. Der er muligheder for opstart af håndbold i idrætsforeningen, men der mangler flere frivillige kræfter.

**Badminton:**

* + Motionister og seniorer spiller stadig – ellers er der ikke sket så meget andet.
	+ Vi forsøger med et ”åben træning” som annonceres ved facebookopslag – når Klaus og Kim har sat en dato for arrangementet.

**Gymnastik:**

* + Der er gymnastikopvisning næste søndag med ca. 130 gymnaster, hvor Viborg juniorhold gæsteoptræder.
	+ Sommerspring startes snart op med de to ældste årgange – de slutter af i anlægget til Skt. Hans.
	+ Der planlægges på et jumping-event med høj musik og mange deltagere. Der vil muligvis blive brug for flere trampoliner.
	+ Springrytme har i øvrigt været i Bjerringbro og Sjørslev/Demstrup.

**Svømning:**

* + Svømmeweekend blev afholdt i uge 10 for 37 børn og det var et hit som altid. Det overvejes, om der skal åbnes op for andre børn end ”svømmebørn”.
	+ Pr. d.d. er der åbnet for 4 svømmehold; 3 børnehold og 1 voksenhold.
	+ YouTurn er afsluttet (med undtagelse af en MTB-tur). Der var 8 deltagere med et aldersspænd på 34-76 – og de var begejstrede for det og har rost trænerne. Målsætningen var, at flere skulle begynde at dyrke mere motion og det tyder på, at 6 af deltagerne vil tilmelde sig forskellige aktiviteter. YouTurn skal gentages i efteråret med mindre justeringer. Nogle deltagere, på trods af de boede i byen, var slet ikke klar over, at AIF havde så mange tilbud. Det håbes, at udvalgene vil støtte op igen næste gang YouTurn afholdes.
	+ Der arbejdes på et samarbejde med skolen til efteråret ift. ”aqua team splash and fun”, som er andre ting end svømning, f.eks. livredning.

**Motion:**

* + Motion melder om god gang i spinningcyklerne på trods af en lidt sløv start i efteråret – det forventes selvsagt at ebbe lidt ud, da det gode vejr er på vej og MTB er startet igen.
	+ MTB cykler tirsdage og torsdage med Jakob og Klaus.
	+ Der vil være standerhejsning med gå, løb og MTB på lørdag d. 15/4 kl. 10.
	+ Hjælp ifm. hærvejsløbet er under planlægning.

**+60:**

* + Gymnastik, badminton, spinning og gåture hver torsdag 9-11 – og nu med over 80 medlemmer. Til den efterfølgende frokost er der ml. 30 og 40.
	+ D. 4/5 er der stjernetræf (triatlon).
	+ D. 24/8 er der udflugt og efterfølgende spisning i hallen.
	+ Der er lavet ”+60” t-shirts, som man kan købe igennem Inge-Lise.

**e-Sport:**

* + Siden sidst har der været afholdt kommuneLAN, hvor East Side Esport (Houlkær) var inviteret. Der var omkring 30 børn og 5 voksne/frivillige.
	+ Der afholdes miniLAN sidst i maj.
	+ Temadag for de frivillige – også i maj.
	+ Der har været netværksmøde, hvor 2 fra udvalget deltog.
	+ Jesper, en af de nye trænere, forsøger at fange de ældre elever på skolen for at få hjælpetrænere.
	+ Oldboys har hevet endnu en pokal hjem.
	+ For at fastholde oldboys CS i foreningen arbejdes der på et samarbejde med East Side Esport.
	+ Udvalget vil forsøge at søge penge hjem, da det er ved at være tid til en hardwarefriskning, som er en relativ stor post.

**Sponsor:**

* + Nye kontrakter forhandles og Jonas har snart været hele vejen rundt.
	+ Ved afholdelse af arrangementer og ønske om sponsorater, skal man lige høre sponsorudvalget (Jonas Steiniche) ift. hvem ”man kan tillade sig” at spøge for at undgå, at lokale sponsorer overbebyrdes.
1. **Evt.**
	* Vil et udvalg søge fonde, skal de bare give den gas.
	* De som fik skulderklap til generalforsamlingen, men som ikke var til stede, kan afhente en buket ved Camillas Blomster.
	* Det overvejes, om der skal udarbejdes en AIF folder til hustandsomdeling i løbet af sommeren – og for at sådan en folder kan udarbejdes forudsætter det en opdateret hjemmeside.